**Ministru kabineta noteikumu projekta “Automātiskās identifikācijas sistēmas (AIS) un Tālās darbības identifikācijas un sekošanas (LRIT) sistēmas darbības nodrošināšanas, datu izmantošanas un aprites kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
|  | Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Jūrlietu pārvaldes un jūras drošības likuma 41.3 trešā daļa (likumprojekts “Grozījumi Jūrlietu pārvaldes un jūras drošības likumā”, Nr. 1288/Lp12, kas pieņemts Saeimā 2.lasījumā 2018. gada 13.septembrī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Automātiskās identifikācijas sistēmas (turpmāk – AIS) un Tālās darbības identifikācijas un sekošanas sistēmas (turpmāk – LRIT sistēma) darbība ir noteikta Ministru kabineta 2009.gada 4.augusta noteikumos Nr.857 “Kārtība, kādā nodrošināma sakaru tīklu darbība Kuģu satiksmes uzraudzības un informācijas datu apmaiņas sistēmas ietvaros” (turpmāk – MK noteikumi Nr.857).Nodrošinot projekta “Starptautiskās kravu loģistikas un ostu informācijas sistēmas attīstība (SKLOIS 2)” (apstiprināts ar Ministru kabineta 2017.gada 30.augusta rīkojumu Nr.460) izpildi, tiek precizēts normatīvais regulējums, tai skaitā, tiek svītrots deleģējums, uz kura pamata ir izdoti MK noteikumi Nr.857 (likumprojekta “Grozījumi Jūrlietu pārvaldes un jūras drošības likumā” 6.pants), tā vietā paredzot divus jaunus deleģējumus – vienu attiecībā uz SKLOIS, otru attiecībā uz AIS un LRIT sistēmu. Minētais likumprojekts paredz, ka likuma 2.-6. pants stājas spēkā 2019.gada 1.janvārī. Līdz ar to arī ar šo projektu izdotajiem Ministru kabineta noteikumiem ir jāstājas spēkā 2019.gada 1.janvārī.Ņemot vērā minēto, šis Ministru kabineta noteikumu projekts ietver AIS un LRIT sistēmas darbības nosacījumus, kas pašlaik ir noteikti MK noteikumos Nr.857, pēc būtības nenosakot jaunas funkcijas un pienākumus tiem, uz kuriem tas attiecas. |
| 3. | Projekta izstrādē iesaistītās institūcijas | Satiksmes ministrija, VAS “Latvijas Jūras administrācija”.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes ministrija, Krasta apsardzes dienests, VAS “Latvijas Jūras administrācija” un AIS un LRIT sistēmas lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertais regulējums nerada jaunus pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts “Grozījumi Jūrlietu pārvaldes un jūras drošības likumā”, kas pieņemts Saeimā 2.lasījumā 2018. gada 13.septembrī, Nr. 1288/Lp12. |
| 2. | Atbildīgā institūcija | Satiksmes ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Ar MK noteikumu Nr.857 normām Latvijā ir pārņemtas atsevišķas Eiropas Savienības tiesību aktu normas, kas regulē AIS un LRIT sistēmas darbības jautājumus, tas ir šādu direktīvu atsevišķas normas:1) Eiropas Parlamenta un Padomes 2002. gada 27. jūnija Direktīvas 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK;2) Eiropas Parlamenta un Padomes 2009. gada 23. aprīļa Direktīvas 2009/17/EK, ar kuru groza Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu;3) Komisijas 2014. gada 28. oktobra Direktīvas 2014/100/ES, ar kuru groza Eiropas Parlamenta un Padomes Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu.Ņemot vērā to, ka ar projektu netiek samazinātas funkcijas attiecībā uz AIS un LRIT sistēmas nodrošināšanu, ar projektu tiek nodrošināta minēto Eiropas Savienības tiesību normu ieviešanas nepārtrauktība attiecībā uz AIS un LRIT sistēmu darbību. |

|  |
| --- |
| **1.tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2018. gada 1. augustā. |
| 2. | Sabiedrības līdzdalība projekta izstrādē | Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
|  3. | Sabiedrības līdzdalības rezultāti | Iebildumi vai priekšlikumi netika saņemti.  |
|  4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Satiksmes ministrija, Krasta apsardzes dienests un VAS “Latvijas Jūras administrācija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros.Saistībā ar projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav. |

Satiksmes ministrs U. Augulis

Vīza:

valsts sekretārs K. Ozoliņš

14.09.2018. 14:30

Lielbārde 67062187

sandra.lielbarde@lja.lv